ผวจ.นนทบุรี โต้โซเชียลแจงปิดตึก รพ.บางบัวทอง 2 รองรับผู้ป่วยโควิด-19
ผู้ว่าฯ นนทบุรี แจงโซเชียลแชร์สนั่นผู้ป่วยโควิด-19 มารักษาที่ รพ.บางบัวทอง 2 ทำให้ผู้คนแตกตื่น ยืนยันยังไม่มีผู้ป่วยมารักษา และยังไม่ได้ปิด รพ. แต่ได้เตรียมอาคารไว้ 1 หลังเพื่อรองรับโควิด-19 จริงเมื่อเวลา 15.00 น. วันที่ 17 มี.ค.63 นายสุจินต์ ไชยชุมศักดิ์ ผู้ว่าราชการจังหวัดนนทบุรี กล่าวว่า ตามที่ข้อมูลบนสื่อโซเชียลระบุว่า โรงพยาบาลบางบัวทอง 2 ปิดบริการนั้น ขอชี้แจงว่า โรงพยาบาลไม่ได้ปิด แต่ปิดตึกไว้รับผู้ป่วยโรคโควิด-19 ก็เลยต้องกันตึกไว้ตึกหนึ่ง มีการประชาสัมพันธ์ผ่านทางผู้นำชุมชน กำนันผู้ใหญ่บ้าน ให้ประชาชนทราบแล้ว เราจำเป็นต้องมีตึกไว้รองรับผู้ป่วยด้านโรคโควิด-19 โดยเฉพาะ โดยที่ผ่านมาทางจังหวัดนนทบุรีได้วางแผนไว้เดือนกว่าแล้ว และเราเริ่มมีประกาศแล้วทั้งกรุงเทพฯ ปริมณฑลผวจ.นนทบุรี กล่าวต่อว่า สาเหตุที่โรงพยาบาลบางบัวทอง 2 นี้ จำเป็นต้องถูกสำรองไว้ เพราะหากนำผู้ป่วยไปอยู่รวมกันอาจทำให้ระบาดลุกลามแล้วจะยุ่งยาก ซึ่งจำนวนเตียงผู้ป่วยก็ไม่มาก แต่จำเป็นต้องปิดทั้งตึกเพราะระบบปรับอากาศเป็นระบบกลาง และเราเริ่มมีประกาศแล้วทั้งกรุงเทพฯ ปริมณฑล ในส่วนของเรื่อการจัดกิจกรรมที่มีการรวมตัวกันมากๆ ก็หยุดกิจกรรมทุกเรื่อง รวมทั้งสงกรานต์เราก็สั่งงดจัด จะคุมโรคโควิดให้ได้ภายใน 2 อาทิตย์ผู้สื่อข่าวได้เดินทางไปที่ รพ.บางบัวทอง 2 ตั้งอยู่ที่ หลังหมู่บ้านพฤกษา 3 ต.พิมลราช อ.บางบัวทอง จ.นนทบุรี เป็นทุ่งนาโล่งๆ ด้านหน้าทางเข้าของ รพ. มีป้ายไวนิลขนาดใหญ่ปิดไว้ งดให้บริการผู้ป่วยทั่วไป ตั้งแต่วันที่ 17 มี.ค 2563 เป็นต้นไป ให้ไปใช้บริการที่ รพ.ไทรน้อย รพ.สต.เฉลิมพระเกียติ รพ.สต.โรงกระโจม รพ.สต.บางคูรัด แทน หากมีข้อสงสัยให้โทรสอบถามไปที่ 0-2150-1611 (ต่อ 037) ปิดทั้งด้านนอกและด้านใน รพ. โดมียามรักษาการณ์ด้านทางเข้า รพ. ไม่ให้บุคคลภายนอกเข้าไปด้านใน รพ.ขณะที่ เจ้าหน้าที่ของโรงพยาบาลบางบัวทอง 2 กล่าวว่า เราได้รับแจ้งเมื่อช่วงบ่ายของวันที่ 16 มี.ค. ที่ผ่านมา ให้งดการรักษาโรคทั่วไป และทำการปรับปรุงพื้นที่เพื่อสำรอง รับผู้ป่วยโรคโควิด-19 ที่กำลังระบาดอยู่ในขณะนี้ แต่ก็ไม่มีผู้ที่ป่วยเข้ามารับการรักษาที่ รพ.แต่อย่างใดนางวันดี ศรีสุข อายุ 52 ปี แม่ค้าขายยำ อยู่ภายในหมู่บ้านพฤกษา 3 กล่าวว่า ในส่วนตัวก็รู้สึกกลัวเหมือนกัน แต่ก็ต้องเข้าใจว่า รพ.มีไว้รักษาคน คนป่วยก็ต้องการรักษา จะไปห้ามเขาก็ไม่ได้ ก็คนป่วยก็ต้องรักษา ในส่วนของหมู่บ้านก็มีประชาชนอยู่เป็นจำนวนหลายพันครอบครัวในขณะที่ชาวบ้านบางส่วนกล่าวว่า มีการแชร์ในโลกโซเชียลว่า มีคนในหมู่บ้านพฤกษา 3 ติดเชื้อโควิด-19 และรักษาตัวอยู่ที่ รพ.บางบัวทอง 2 นั้น ก็ไม่เป็นความจริงอีกด้วย.
ผู้ว่าฯ นนทบุรี แจงโซเชียลแชร์สนั่นผู้ป่วยโควิด-19 มารักษาที่ รพ.บางบัวทอง 2 ทำให้ผู้คนแตกตื่น ยืนยันยังไม่มีผู้ป่วยมารักษา และยังไม่ได้ปิด รพ.แต่ได้เตรียมอาคารไว้ 1 หลังเพื่อรองรับโควิด-19 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,โรงพยาบาลบางบัวทอง 2,นนทบุรี,หมู่บ้านพฤกษา 3,ข่าวทั่วไป